Yksi henkilö on kuollut ja useita loukkaantunut ravintolassa sattuneessa räjähdyksessä Ansbachin kaupungissa Saksassa.

Etelä-Saksassa sijaitsevan Ansbachin pormestari Carda Seidel sanoo räjähdyksen aiheutuneen räjähteestä. Asiasta uutisoi Nürnberger Nachrichten -lehti.

Baijerin sisäministeriön tiedottaja vahvistaa asian. Hänen mukaansa räjähdys ei ollut onnettomuus, vaan se näyttää olleen tahallinen.

Saksalaismedioiden mukaan räjähdyksessä on kuollut yksi henkilö ja 12 ihmisen kerrotaan loukkaantuneen. Kolmen ihmisen saamat vammat ovat vakavia.

Uutistoimisto AP:n AP:n mukaan Baijerin turvallisuusviranomaiset ovat kertoneet tekijän olleen 27-vuotias syyrialainen mies, jolta oli evätty turvapaikka.

AP:n mukaan poliisit epäilevät, että räjähdyksessä kuollut mies oli todennäköisesti iskun tekijä.

Poliisin mukaan todisteita tekijän radikalisoitumisesta ei ole, mutta tätä mahdollisuutta ei voda sulkea tässä vaiheessa vielä pois.

Ensimmäisten tietojen mukaan viranomaiset kuitenkin epäilivät räjähdyksen syyksi kaasuvuotoa, mutta tämä tieto osoittautui vääräksi.

Lähde: Reuters

Edit. klo 02:35: Uutista päivitetty kauttaaltaan uusien tietojen perusteella.